Na osnovu člana 10 Zakona o teritorijalnoj organizaciji Crne Gore (″Službeni list Crne Gore″, br. 54/11, 26/12, 27/13, 62/13, 12/14, 3/16 i 13/17) i člana 54 stav 1 tačka 53 Statuta Glavnog grada (″Službeni list Crne Gore -opštinski propisi″, broj 8/19), Skupština Glavnog grada - Podgorice, na sjednici održanoj 11. aprila 2019. godine, donijela je -

# O D L U K U

**o određivanju naziva trga i ulica u Podgorici**

## Član 1

 Ovom odlukom određuju se nazivi trga i ulica u Podgorici, i to:

### 1) na području Mjesne zajednice ″NOVa varoš″:

- **Trg Argentina**, nalazi se sa južne strane Gradskog stadiona i graniči se sa bulevarom Ivana Crnojevića sa južne strane i ulicom 19. decembra sa istočne strane.

### 2) na području Mjesne zajednice ″1. MAJ″:

- **Ankarski bulevar**,produžetak ulice Ljubljanske od raskrsnice sa ulicom dr Ljubomira Rašovića do ulice Cetinjske, u dužini cca 300 m.

### 3) na području Mjesne zajednice ″DAJBABE″:

- **Ulica Kolovrat**,prostire se od bulevara Vojislavljevića kod mosta na Morači, na jug i jugoistok, lijevom obalom rijeke Morače do raskrsnice sa ulicom Evropska, u dužini od oko 450 m.

- **Ulica Evropska**, prostire se od bulevara Vojislavljevića na jug do ulice Kolovrat, u dužini od oko 400 m.

## Član 2

 O realizaciji ove odluke staraće se organ lokalne uprave nadležan za komunalne poslove.

## Član 3

Obilježavanje i postavljanje tabli sa nazivima trga i ulica i tablica sa brojevima izvršiće se u roku od 90 dana od dana stupanja na snagu ove odluke.

## Član 4

 Ova odluka stupa na snagu osmog dana od dana objavljivanja u ″Službenom listu Crne Gore - opštinski propisi″.

Broj: 02-030/19-406

Podgorica, 11. aprila 2019. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**